pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ขอเชิญร่วมงานอุตสาหกรรมแฟร์ เมืองใต้ 2023 นครศรีธรรมราช ‼️
วันอังคารที่ 28 พฤศจิกายน 2566
28/11/2566
ขอเชิญร่วมงานอุตสาหกรรมแฟร์ เมืองใต้ 2023 นครศรีธรรมราช !!️
ขอเชิญร่วมงานอุตสาหกรรมแฟร์ เมืองใต้ 2023 นครศรีธรรมราช !!️
รัฐบาลไทย-ข่าวทำเนียบรัฐบาล-​“นฤมล” ผู้แทนการค้าไทย หารือผู้แทนสมาคมผู้ส่งออกและนำเข้าปศุสัตว์และผลิตภัณฑ์จากปศุสัตว์ไทย และตัวแทนบริษัทส่งออกผลไม้ไทย หวังผลักดันการส่งออกไทยไปจีนให้เติบโตยิ่งขึ้น
วันอังคารที่ 28 พฤศจิกายน 2566
28/11/2566
​“นฤมล” ผู้แทนการค้าไทย หารือผู้แทนสมาคมผู้ส่งออกและนําเข้าปศุสัตว์และผลิตภัณฑ์จากปศุสัตว์ไทย และตัวแทนบริษัทส่งออกผลไม้ไทย หวังผลักดันการส่งออกไทยไปจีนให้เติบโตยิ่งขึ้น
​“นฤมล” ผู้แทนการค้าไทย หารือผู้แทนสมาคมผู้ส่งออกและนําเข้าปศุสัตว์และผลิตภัณฑ์จากปศุสัตว์ไทย และตัวแทนบริษัทส่งออกผลไม้ไทย หวังผลักดันการส่งออกไทยไปจีนให้เติบโตยิ่งขึ้น
วันที่ 28 พฤศจิกายน 2566 ศาตราจารย์ นฤมล ภิญโญสินวัฒน์ ผู้แทนการค้าไทย หารือผู้แทนสมาคมผู้ส่งออกและนําเข้าปศุสัตว์และผลิตภัณฑ์จากปศุสัตว์ไทย และตัวแทนบริษัทส่งออกผลไม้ไทย เพื่อร่วมมือผลักดันการส่งออกโคและผลไม้ไทยไปจีน
ผู้แทนการค้ากล่าวว่า กระทรวงพาณิชย์ เปิดเผยเมื่อวานนี้ว่า การส่งออกเดือน ต.ค.2566 มีมูลค่า 23,578.8 ล้านเหรียญสหรัฐ เพิ่มขึ้น 8% เป็นบวกต่อเนื่อง 3 เดือนติดต่อกัน และสูงสุดในรอบ 13 เดือน นับจากเดือนก.ย.2565 ซึ่งการส่งออกที่เพิ่มขึ้น มาจากการเพิ่มขึ้นของสินค้าเกษตรและอุตสาหกรรมเกษตร 9.3% โดยสินค้าเกษตร เพิ่ม 12.3% และสินค้าอุตสาหกรรมเกษตร เพิ่ม 5.9% สินค้าสําคัญที่ขยายตัว เช่น ข้าว ผลิตภัณฑ์มันสําปะหลัง ผลไม้สด แช่เย็น แช่แข็ง และแห้ง อาหารสุนัขและแมว ไขมันและน้ํามันจากพืชและสัตว์ ไก่สดแช่เย็นแช่แข็ง สิ่งปรุงรสอาหาร ผักกระป๋องและผักแปรรูป
ผู้แทนการค้ากล่าวว่า สินค้าเกษตรจึงเป็นโอกาสทางเศรษฐกิจของไทย จากการหารือกับสมาคมผู้ส่งออกฯ ที่ผ่านมาประเทศไทยติดปัญหาการส่งออกโคมีชีวิตไปยังประเทศจีน ซึ่งต้องให้ผ่านการรับรองจาก WHO ว่า “วัวไม่เป็นโรคปากเปื่อยเท้าเปื่อย” รัฐบาล โดยกระทรวงเกษตรและสหกรณ์ร่วมถึงหน่วยงานที่เกี่ยวข้องได้พยายามอย่างต่อเนื่องในการแก้ไขปัญหาดังกล่าว ซึ่งคาดว่าภายในเดือนธันวาคมนี้ ร้อยเอก ธรรมนัสพรหมเผ่า รัฐมนตรีว่าการกระทรวงเกษตรและสหกรณ์ผู้แทนรัฐบาลไทย จะเดินทางไปยังประเทศจีนเพื่อลงนามในความตกลงระหว่างไทยและจีนทั้ง 3 ฉบับ ได้แก่ 1) พิธีสารผลิตภัณฑ์จากผึ้ง 2) ต้นสนใบพาย และ 3) ความตกลงในการแก้ไขพิธีสารสัตว์ปีก รวมทั้ง ต้อนรับขบวนรถไฟขนส่งสินค้าเกษตรซึ่งจะเดินทางจากไทยไปยังนครเฉิงตู
ผู้แทนการค้ากล่าวว่า นอกจากการลงนามในความตกลงระหว่างไทยและจีน ทั้ง 3 ฉบับ แล้ว จะมีการหารือถึงการแก้ไขปัญหาการส่งออกโค ซึ่งคาดว่าจะมีการส่งโคจากประเทศไทยผ่านประเทศลาวเพื่อส่งเข้าประเทศจีนทางยูนาน สําหรับการส่งผลไม้ไทยไปจีน โดยเฉพาะทุเรียนซึ่งมีมูลค่าการเงินเป็นจํานวนมาก ผู้ประกอบการต้องการให้รัฐบาลสนับสนุนเรื่องการลดระยะเวลาในการดําเนินการเรื่องเอกสาร ร่วมถึงการส่งเสริมต่อยอดธุรกิจด้านอาหารในหมวดอื่น ๆ เช่น สัตว์ปีก กระเพาะปลา ปลิงทะเล และรังนก ซึ่งตลาดจีนมีความต้องการเป็นอย่างมาก ถ้าหากสามารถทําตลาดกับประเทศจีนได้จะสร้างมูลค่าการส่งออกด้านอาหารให้กับประเทศไทยมากยิ่งขึ้น
“รัฐบาล มีความมุ่งมั่นสนับสนุนส่งเสริมผู้ประกอบการส่งออกสินค้าไปยังประเทศต่าง ๆ เพื่อนํารายได้เข้าสู่ประเทศไทย รวมถึงส่งเสริมให้เกษตรกรมีรายได้เพิ่มขึ้น พัฒนาคุณภาพชีวิตความเป็นอยู่ของเกษตรกร ตามนโยบายของ นายเศรษฐา ทวีสิน นายกรัฐมนตรี” ผู้แทนการค้ากล่าว
รัฐบาลไทย-ข่าวทำเนียบรัฐบาล-นายกฯ ติดตามโครงการป้องกันอุทกภัยจังหวัดสุโขทัย ย้ำรัฐบาลให้ความสำคัญกับการแก้ไขปัญหาน้ำท่วม มอบรองนายกฯ สมศักดิ์ ดูแลการบริหารจัดการน้ำและการแก้ไขปัญหาน้ำท่วม จ.สุโขทัยให้ดี
วันจันทร์ที่ 27 พฤศจิกายน 2566
27/11/2566
นายกฯ ติดตามโครงการป้องกันอุทกภัยจังหวัดสุโขทัย ย้ํารัฐบาลให้ความสําคัญกับการแก้ไขปัญหาน้ําท่วม มอบรองนายกฯ สมศักดิ์ ดูแลการบริหารจัดการน้ําและการแก้ไขปัญหาน้ําท่วม จ.สุโขทัยให้ดี
นายกฯ ติดตามโครงการป้องกันอุทกภัยจังหวัดสุโขทัย ย้ํารัฐบาลให้ความสําคัญกับการแก้ไขปัญหาน้ําท่วม มอบรองนายกฯ สมศักดิ์ ดูแลการบริหารจัดการน้ําและการแก้ไขปัญหาน้ําท่วม จ.สุโขทัยให้ดี
วันนี้ (27 พ.ย. 66) เวลา 18.30 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เดินทางมาตรวจราชการจังหวัดสุโขทัย เพื่อติดตามโครงการป้องกันอุทกภัยจังหวัดสุโขทัย พร้อมร่วมพิธีเผาเทียน และร่วมพิธีลอยพระประทีปพระราชทาน และชมการแสดงพลุ ตะไล ไฟพะเนียง ณ อุทยานประวัติศาสตร์สุโขทัย โดยนางพักตร์พิไล ทวีสิน ภริยานายกรัฐมนตรี นายสมศักดิ์ เทพสุทิน รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา และผู้ว่าการท่องเที่ยวแห่งประเทศไทย ร่วมคณะตรวจราชการด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรี และนายสมศักดิ์ เทพสุทิน รองนายกรัฐมนตรี ได้เดินทางไปยังเชิงสะพานพระร่วง อ.เมืองสุโขทัย จ.สุโขทัย เพื่อตรวจพนังกั้นน้ําจังหวัดสุโขทัย และรับฟังบรรยายสรุปการขอรับความช่วยเหลือโครงการป้องกันอุทกภัยจังหวัดสุโขทัย เพื่อแก้ปัญหาอุทกภัยและภัยแล้งในระดับพื้นที่บรรเทาความเดือดร้อนประชาชนในพื้นที่จังหวัดสุโขทัย จากหัวหน้าส่วนราชการหน่วยงานที่เกี่ยวข้อง เช่น กรมชลประทาน กรมทางหลวงชนบท กรมโยธาธิการและผังเมือง ได้แก่ โครงการปรับปรุงคลองชักน้ําแม่ยมฝั่งขวา จังหวัดสุโขทัย กรอบวงเงิน 3,557 ล้านบาท ระยะเวลาดําเนินการ 6 ปี (2568-2573) โครงการแก้มลิงทุ่งหนองคล้อ วงเงิน 2,000 ล้านบาท ระยะเวลาดําเนินการ 4 ปี (พ.ศ. 2569 - 2572) โครงการก่อสร้างเขื่อนป้องกันตลิ่งริมแม่น้ํายม (ที่เร่งด่วน) กรอบวงเงินงบประมาณ 269 ล้านบาท โครงการปรับปรุงสะพานพระร่วงและสะพานแม่ย่า อําเภอเมืองสุโขทัย จังหวัดสุโขทัยและสะพานสิริปัญญารัต อําเภอศรีสําโรง จังหวัดสุโขทัย และโครงการปรับปรุงระบบจําหน่ายไฟฟ้าเป็นสายเคเบิ้ลใต้ดิน กรอบวงเงินงบประมาณ 200 ล้านบาท
โดยนายกรัฐมนตรีกล่าวว่า รู้สึกดีใจที่ได้รับการต้อนรับอย่างอบอุ่นจากชาวจังหวัดสุโขทัย วันนี้เป็นวันลอยกระทง ซึ่งเป็นประเพณีไทยที่มีมาอย่างยาวนาน จังหวัดสุโขทัยถือเป็นจังหวัดที่มีชื่อเสียงในเรื่องของการลอยกระทง วันนี้ได้เดินทางมาพร้อมกับนายสมศักดิ์ เทพสุทิน รองนายกรัฐมนตรีซึ่งกํากับดูแล สทนช. โดยได้มาหลายที่เพื่อตรวจติดตามการแก้ไขปัญหาเรื่องน้ํา เพราะเรื่องของการบริหารจัดการน้ําและการแก้ไขปัญหาน้ําท่วมถือเป็นเรื่องสําคัญของรัฐบาล โดยนายกรัฐมนตรีได้สั่งการให้รองนายกฯ สมศักดิ์ ดูแลเรื่องนี้ให้ดี เพราะจังหวัดสุโขทัยมีโบราณสถานที่สําคัญยิ่ง จึงไม่อยากให้มีผลกระทบและเกิดความเสียหายจากน้ําท่วม
จากนั้น นายกรัฐมนตรีพร้อมภริยา และคณะ เดินทางไปร่วมพิธีเผาเทียน ณ พระบรมราชานุสาวรีย์พ่อขุนรามคําแหงมหาราช อุทยานประวัติศาสตร์สุโขทัย ต.เมืองเก่า อ.เมืองสุโขทัย จ.สุโขทัย และร่วมพิธีลอยพระประทีปพระราชทาน และชมการแสดงพลุ ตะไล ไฟพะเนียง ณ ตระพังตะกวน อุทยานประวัติศาสตร์สุโขทัย
รัฐบาลไทย-ข่าวทำเนียบรัฐบาล-เกษตรฯ ร่วม Kick Off  มาตรการช่วยเหลือเกษตรกรผู้ปลูกข้าว ปีการผลิต 2566/67 เริ่มทยอยจ่ายเงินไร่ละ 1,000 แล้วทั่วประเทศ
วันอังคารที่ 28 พฤศจิกายน 2566
เกษตรฯ ร่วม Kick Off  มาตรการช่วยเหลือเกษตรกรผู้ปลูกข้าว ปีการผลิต 2566/67 เริ่มทยอยจ่ายเงินไร่ละ 1,000 แล้วทั่วประเทศ
เกษตรฯ ร่วม Kick Off  มาตรการช่วยเหลือเกษตรกรผู้ปลูกข้าว ปีการผลิต 2566/67 เริ่มทยอยจ่ายเงินไร่ละ 1,000 แล้วทั่วประเทศ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ และนายณัฏฐกิตติ์ ของทิพย์ อธิบดีกรมการข้าว นําทีมผู้บริหารกระทรวงเกษตรฯ ร่วม Kick Off มาตรการช่วยเหลือเกษตรกรผู้ปลูกข้าว ปีการผลิต 2566/67 จ่ายเงินแก่ชาวนาไร่ละ 1,000 บาท โดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน พร้อมด้วยหน่วยงานที่เกี่ยวข้อง ณ บริเวณหน้าตึกบัญชาการ 1 ทําเนียบรัฐบาล ว่า ในวันนี้ก่อนการประชุมคณะรัฐมนตรี ได้เริ่ม Kick Off จ่ายเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 เพื่อช่วยเหลือเกษตรกรผู้ปลูกข้าวตามมติคณะรัฐมนตรี เมื่อ 14 พฤศจิกายน 2566 ในอัตราไร่ละ 1,000 บาท สูงสุดไม่เกิน 20 ไร่ หรือ 20,000 บาท วงเงินทั้งสิ้น 54,336 ล้านบาท เป้าหมายเป็นเกษตรกรที่ขึ้นทะเบียนผู้ปลูกข้าวกับกรมส่งเสริมการเกษตร กระทรวงเกษตรและสหกรณ์ ปีการผลิต 66/67 ได้รับประโยชน์กว่า 4.68 ล้านครัวเรือน โดยธนาคารเพื่อการเกษตรและสหกรณ์การเกษตร (ธ.ก.ส.) ดําเนินการทยอยโอนเงินเข้าบัญชีเกษตรกรโดยตรงตั้งแต่วันที่ 28 พฤศจิกายน - 2 ธันวาคม 2566 จํานวน 5 รอบ แบ่งเป็นรายภูมิภาค ซึ่งเกษตรกรสามารถตรวจสอบผลการโอนเงินได้ที่แอปพลิเคชัน BAAC Mobile ตลอด 24 ชั่วโมง และสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศหรือ Call Center 02 555 0555
นอกจากนี้ ได้ดําเนินมาตรการคู่ขนานในการรักษาเสถียรภาพราคาข้าวเปลือกและเสริมสภาพคล่องชาวนา ผ่านสินเชื่อชะลอการขายข้าวเปลือกนาปี ปีการผลิต 2566/67 และสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร ปีการผลิต 2566/67 อีกด้วย
รัฐบาลไทย-ข่าวทำเนียบรัฐบาล-ครึ่งล้านแล้ว! สำหรับวัคซีน HPV หนึ่งในนโยบาย Quick Win ของ “หมอชลน่าน” คาดครบล้านโดสภายในสิ้นปี กรุงเทพฯ ครองแชมป์สูงสุดฉีดครบตามเป้า เตรียมขยายกลุ่มเป้าหมายโรงงาน ประชาชนทั่วไป ใ
วันอังคารที่ 28 พฤศจิกายน 2566
ครึ่งล้านแล้ว! สําหรับวัคซีน HPV หนึ่งในนโยบาย Quick Win ของ “หมอชลน่าน” คาดครบล้านโดสภายในสิ้นปี กรุงเทพฯ ครองแชมป์สูงสุดฉีดครบตามเป้า เตรียมขยายกลุ่มเป้าหมายโรงงาน ประชาชนทั่วไป ใ
กระทรวงสาธารณสุข ฉีดวัคซีน HPV ให้หญิงไทยอายุ 11-20 ปี ไปแล้วกว่าครึ่งล้านโดส เร็วกว่าที่คาดไว้ว่าจะถึง 5 แสนโดส ช่วงสิ้นเดือนพฤศจิกายน 2566 โดยกรุงเทพมหานครฉีดได้ครบตามเป้าหมายแล้ว สัปดาห์นี้เตรียมขยายบริการในสถานประกอบการและสถานพยาบาลใกล้บ้าน
กระทรวงสาธารณสุข ฉีดวัคซีน HPV ให้หญิงไทยอายุ 11-20 ปี ไปแล้วกว่าครึ่งล้านโดส เร็วกว่าที่คาดไว้ว่าจะถึง 5 แสนโดส ช่วงสิ้นเดือนพฤศจิกายน 2566 โดยกรุงเทพมหานครฉีดได้ครบตามเป้าหมายแล้ว สัปดาห์นี้เตรียมขยายบริการในสถานประกอบการและสถานพยาบาลใกล้บ้านให้ครอบคลุมมากขึ้น มั่นใจฉีดได้ตามเป้าหมาย 1 ล้านโดสในเดือนธันวาคมนี้
จากนโยบาย “มะเร็งครบวงจร” ซึ่งเป็นหนึ่งใน 13 นโยบายหลักของรัฐบาลและกระทรวงสาธารณสุข ในการเดินหน้าให้บริการด้านโรคมะเร็ง ครอบคลุมทั้งการส่งเสริม ป้องกัน คัดกรอง วินิจฉัย รักษา และดูแลฟื้นฟูกายใจ โดยได้เริ่มขับเคลื่อนการป้องกันมะเร็งปากมดลูก ซึ่งเป็นมะเร็งที่สามารถป้องกันและตรวจคัดกรองความเสี่ยงได้ตั้งแต่ระยะเริ่มต้น ด้วยการฉีดวัคซีนป้องกันไวรัส HPV ให้กับหญิงไทยอายุ 11-20 ปี ตั้งเป้า 1 ล้านโดสภายใน 100 วัน
ล่าสุด นพ.ชลน่าน ศรีแก้ว รัฐมนตรีว่าการกระทรวงสาธารณสุข ประกาศความสําเร็จการฉีดวัคซีนป้องกันมะเร็งปากมดลูก ว่า ตั้งแต่วันที่ 8 จนถึงวันที่ 27 พฤศจิกายน 2566 กระทรวงสาธารณสุขได้ดําเนินการฉีดวัคซีน HPV ให้หญิงไทยอายุ 11-20 ปี ไปแล้ว 501,608 โดส โดยสามารถทําได้เร็วกว่ากําหนดเดิมที่คาดไว้ว่าจะถึง 5 แสนโดสแรกในช่วงสิ้นเดือนพฤศจิกายน 2566 ทั้งนี้ ในช่วงแรกของการรณรงค์ได้เน้นการฉีดให้กับนักเรียนในโรงเรียนแต่ในช่วงสัปดาห์นี้ จะขยายการจัดบริการให้ครอบคลุมมากขึ้นในสถานประกอบการ และสถานพยาบาลใกล้บ้านจึงขอเชิญชวนหญิงไทยอายุตั้งแต่ 11 – 20 ปี เข้ารับการฉีดวัคซีน HPV โดยสามารถนัดหมายเข้ารับวัคซีนได้ที่สถานพยาบาลใกล้บ้าน ทั้งนี้ มั่นใจว่าจะสามารถบรรลุเป้าหมายครบ 1 ล้านโดส ในเดือนธันวาคม 2566 โดย 10 จังหวัดที่มีอัตราการฉีดวัคซีนตามเป้าหมายสูงสุด ได้แก่ กรุงเทพมหานคร หนองคาย มุกดาหาร อุดรธานี นครพนม สงขลา ระนอง แม่ฮ่องสอน สุโขทัย และนราธิวาส
นพ.โอภาส การย์กวินพงศ์ ปลัดกระทรวงสาธารณสุข กล่าวว่า มะเร็งปากมดลูกเป็นสาเหตุการเจ็บป่วยและการเสียชีวิตอันดับ 2 ของหญิงไทยอายุต่ํากว่า 45 ปี ซึ่งกระทรวงสาธารณสุขได้ให้การดูแลประชาชน ตั้งแต่การป้องกันโรค ตรวจคัดกรอง พัฒนาวิธีการรักษา และการดูแลผู้ป่วยแบบประคับประคอง เพื่อลดอัตราป่วยและเสียชีวิตจากมะเร็งปากมดลูกในทุกมิติ ขณะนี้วัคซีน HPV มากกว่า 1 ล้านโดสได้ส่งถึงพื้นที่ครบแล้ว และสํานักงานสาธารณสุขจังหวัดทุกแห่งได้จัดทําแผนการฉีดวัคซีนให้ครบตามเป้าหมาย 1 ล้านโดสเพื่อให้กลุ่มเป้าหมายได้รับภูมิคุ้มกันโดยเร็ว ควบคู่ไปกับการรณรงค์ให้ประชาชนอายุ 30-60 ปี ได้คัดกรองมะเร็งปากมดลูกด้วยตนเอง เพื่อให้ประชากรไทยมีคุณภาพชีวิตที่ดี สอดคล้องกับนโยบายกระทรวงสาธารณสุข
***************************************** 28 พฤศจิกายน 2566
รัฐบาลไทย-ข่าวทำเนียบรัฐบาล-​ครม. มีมติรับทราบผลการดำเนินการมาตรการ Quick Win นโยบาย 30 บาทพลัส และข้อเสนอแนะมาตรการหารือแนวทางในการส่งเสริมและคุ้มครองสิทธิมนุษยชนเกี่ยวกับกรณีการป้องกันภาวะความพิการแต่กำเนิด
วันอังคารที่ 28 พฤศจิกายน 2566
28/11/2566
​ครม. มีมติรับทราบผลการดําเนินการมาตรการ Quick Win นโยบาย 30 บาทพลัส และข้อเสนอแนะมาตรการหารือแนวทางในการส่งเสริมและคุ้มครองสิทธิมนุษยชนเกี่ยวกับกรณีการป้องกันภาวะความพิการแต่กําเนิด
​ครม. มีมติรับทราบผลการดําเนินการมาตรการ Quick Win นโยบาย 30 บาทพลัส และข้อเสนอแนะมาตรการหารือแนวทางในการส่งเสริมและคุ้มครองสิทธิมนุษยชนเกี่ยวกับกรณีการป้องกันภาวะความพิการแต่กําเนิด
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุม ครม. (28 พฤศจิกายน 2566) มีมติรับทราบผลการดําเนินการมาตรการ Quick Win นโยบาย 30 บาทพลัส และข้อเสนอแนะมาตรการหารือแนวทางในการส่งเสริมและคุ้มครองสิทธิมนุษยชนเกี่ยวกับกรณีการป้องกันภาวะความพิการแต่กําเนิด
รองโฆษกประจําสํานักนายกรัฐมนตรี กล่าวว่า การยกระดับ 30 บาทพลัส ที่ครอบคลุมการดูแลสุขภาพในทุกมิติ ทั้งการส่งเสริม ป้องกัน รักษา และฟื้นฟูสุขภาพ เพื่อสร้างสุขภาวะที่ดีของคนไทย ผ่านนโยบาย 12 ประเด็น โดย 1 ในนั้น คือนโยบายมะเร็งครบวงจร ซึ่งมะเร็งปากมดลูกเป็นสาเหตการเสียชีวิตอันดับ 1 ของหญิงไทย โดยมีเป้าหมายลดอัตราการเสียชีวิตจาก 11/100,000 ประชากร เหลือเป็น 4/100,000 ประชากร ซึ่งการฉีดวัคซีนป้องกันเชื้อไวรัส HPV อันเป็นสาเหตุสําคัญของโรคมะเร็งปากมดลูก 1,000,000 โดสในหญิงอายุ 11-20 ปี เพื่อลดจํานวนผู้ป่วยได้ปีละอย่างน้อย 4,000 คน ซึ่งตั้งแต่ 8 - 27 พฤศจิกายน 2566 เฉลี่ยวันละ 40,794 เข็ม ฉีดสะสมไปแล้ว 507,506 เข็ม
โดย ครม. ยังมีมติรับทราบข้อเสนอแนะมาตรการหารือแนวทางในการส่งเสริมและคุ้มครองสิทธิมนุษยชนเกี่ยวกับกรณีการป้องกันภาวะความพิการแต่กําเนิด 2 มาตรการ ของคณะกรรมการสิทธิมนุษยชนแห่งชาติ (กสม.)
1. มาตรการป้องกันภาวะความพิการแต่กําเนิดก่อนการตั้งครรภ์
-ระยะสั้น ให้ สธ. สปสช. และ สปส. ปรับปรุงเพิ่มสิทธิการเข้าถึงบริการกรดโฟลิกของหญิงไทยที่เป็นผู้ประกันตนตามสิทธิประกันสังคม รวมถึงการขยายสิทธิให้สามารถเข้ารับบริการผ่านแอปพลิเคชันเป๋าตังค์หรือบริการส่งวิตามินทางไกล
- ระยะกลาง ขยายสิทธิไปยังแรงงานต่างด้าวที่เป็นผูประกันตน และดําเนินการเชิงรุก ผ่านการส่งเสริมการแจกกรกโฟลิกในสถานประกอบการขนาดใหญ่
- ระยะยาว ขยายสิทธิไปยังกลุ่มคนไร้รัฐไร้สัญชาติและแรงงานต่างดาวที่เข้าเมืองผิดกฎหมาย ให้ได้รับสิทธิเช่นเดียวกับประชาชนไทย
2. มาตรการป้องกันภาวะความพิการแต่กําเนิดระหว่างการตั้งครรภ์
-ระยะสั้น ให้ สธ. สปสช. และ สปส. ปรับปรุงเพิ่มวงเงินถัวเฉลี่ยให้ครอบคลุมการตรวจคัดกรองดาวน์ซินโดรม รวมถึงเพิ่มตัวเลือกให้หญิงตั้งครรภ์เลือกตรวจคัดกรอง โดยเสียค่าใช้ส่วนต่างที่ไม่ครอบคลุม และขยายสิทธิไปยังแรงงานต่างด้าวที่เป็นผู้ประกันตน
- ระยะกลาง ขยายสิทธิไปยังกลุ่มคนไร้รัฐไร้สัญชาติและแรงงานต่างดาวที่เข้าเมืองผิดกฎหมาย ให้ได้รับสิทธิเช่นเดียวกับประชาชนไทย
- ระระยาว เปลี่ยนแปลงการตรวจคัดกรองเบื้องต้นมาเป็นแบบ NIPT (Non-Invasive Prenatal Testing การตรวจคัดกรองความผิดปกติของโครโมโซมทากในครรภ์จากเลือดมารดา) โดยเริ่มจากกลุ่มเสี่ยงที่มีอายุ 35 ปีขึ้นไป เป็นประชาชนชาวไทยทั่วไป
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนชัยพฤกษ์ คืบหน้าเกินครึ่ง
วันอังคารที่ 28 พฤศจิกายน 2566
กรมทางหลวงชนบท ขยายถนนชัยพฤกษ์ คืบหน้าเกินครึ่ง
....
กรมทางหลวงชนบท (ทช.) กระทรวงคมนาคม รายงานความคืบหน้าโครงการขยายถนนชัยพฤกษ์ จังหวัดนนทบุรี กว่าร้อยละ 52 ขณะนี้อยู่ระหว่างการก่อสร้างสะพานข้ามคลองพระอุดม สะพานข้ามคลองบางภูมิ และงานขยายผิวจราจร คาดว่าจะก่อสร้างแล้วเสร็จสมบูรณ์ และเปิดให้ประชาชนได้ใช้สัญจรในช่วงปลายปี 2567 ตามที่ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้มอบหมายให้ ทช. ดําเนินโครงการขยายถนนชัยพฤกษ์ จังหวัดนนทบุรี เพื่อให้สอดรับกับนโยบายการสนับสนุนยุทธศาสตร์การพัฒนาโครงสร้างพื้นฐานด้านคมนาคมขนส่งให้ดําเนินไปอย่างเต็มประสิทธิภาพ เป็นการเพิ่มศักยภาพการใช้งานของถนนชัยพฤกษ์ให้สมบูรณ์ สามารถรองรับปริมาณการจราจรได้มากยิ่งขึ้น แก้ไขปัญหาการจราจรติดขัด ช่วยแบ่งเบาการจราจรที่ต้องการเดินทางออกนอกเมืองในช่วงเวลาเร่งด่วนได้เป็นอย่างดี และเพื่อความปลอดภัยในการเดินทางของพี่น้องประชาชน
ทช. ได้ดําเนินโครงการขยายถนนชัยพฤกษ์ จังหวัดนนทบุรี แบ่งเป็นงานก่อสร้างปรับปรุงถนนคู่ขนานระดับดิน ขนาด 2 ช่องจราจรต่อทิศทาง จากเชิงลาดสะพานพระราม 4 ถึงทางแยกต่างระดับถนนราชพฤกษ์ และงานปรับปรุงขยายผิวจราจร ขนาด 1 ช่องจราจรต่อทิศทาง จากทางแยกต่างระดับถนนราชพฤกษ์ถึงถนนบางกรวย - ไทรน้อย รวมระยะทาง 6.892 กิโลเมตร พร้อมก่อสร้างสะพานข้ามคลองพระอุดม สะพานข้ามคลองบางภูมิ 4 แห่ง และงานก่อสร้างทางเท้า ระบบระบายน้ํา ระบบไฟฟ้าแสงสว่าง ใช้งบประมาณก่อสร้าง 902 ล้านบาท เนื่องจากปัจจุบันถนนชัยพฤกษ์เป็นถนนขนาด 6 ช่องจราจร มีปริมาณจราจรสูงกว่า 40,000 คันต่อวัน ส่งผลให้ถนนชัยพฤกษ์ มีสภาพการจราจรที่หนาแน่น และมีแนวโน้มที่จะติดขัดมากขึ้น ประกอบกับเมื่อถนนราชพฤกษ์ - ถนนกาญจนาภิเษก (แนวเหนือ - ใต้) เปิดใช้งาน ทําให้ถนนชัยพฤกษ์สามารถเชื่อมต่อกับพื้นที่จังหวัดปทุมธานีได้รวดเร็ว และสะดวกมากขึ้น จึงเป็นการดึงดูดปริมาณจราจรให้เข้ามาใช้เส้นทางถนนชัยพฤกษ์มากตามไปด้วย
ทั้งนี้ ระหว่างการก่อสร้าง ทช. ได้ติดตั้งแบริเออร์ และป้ายเตือนลดความเร็วเพื่อให้ประชาชนสามารถสังเกตเห็นได้ชัดเจน และขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือน ป้ายแนะนํา อย่างเคร่งครัด เพื่อความปลอดภัยในการเดินทางของประชาชนต่อไป
รัฐบาลไทย-ข่าวทำเนียบรัฐบาล-นายวิวัฒน์ชัย โหตระไวศยะ ผู้ช่วยรัฐมนตรีประจำกระทรวงคมนาคม เป็นประธานเปิดกิจกรรม “ส่งต่อรอยยิ้ม ด้วยใจบริการ” เนื่องในโอกาสวันคล้ายวันสถาปนากรมท่าอากาศยานครบรอบ 90 ปี
วันอังคารที่ 28 พฤศจิกายน 2566
นายวิวัฒน์ชัย โหตระไวศยะ ผู้ช่วยรัฐมนตรีประจํากระทรวงคมนาคม เป็นประธานเปิดกิจกรรม “ส่งต่อรอยยิ้ม ด้วยใจบริการ” เนื่องในโอกาสวันคล้ายวันสถาปนากรมท่าอากาศยานครบรอบ 90 ปี
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม มอบให้ นายวิวัฒน์ชัย โหตระไวศยะ ผู้ช่วยรัฐมนตรีประจํากระทรวงคมนาคม เป็นประธานเปิดกิจกรรม “ส่งต่อรอยยิ้ม ด้วยใจบริการ” เนื่องในโอกาสวันคล้ายวันสถาปนากรมท่าอากาศยาน (ทย.) ครบรอบ 90 ปี โดยมี นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม นายมนตรี เดชาสกุลสม รองปลัดกระทรวงคมนาคม นางสาวรัชนีพร ธิติทรัพย์ ผู้ตรวจราชการกระทรวงคมนาคม และนายทรงยศินทร์ ชนปทาธิป ผู้ช่วยปลัดกระทรวงคมนาคม เข้าร่วมกิจกรรมฯ นายพิศักดิ์ จิตวิริยะวศิน อธิบดี ทย. ผู้บริหาร ข้าราชการ และพนักงาน ทย. ให้การต้อนรับ ในวันจันทร์ที่ 27 พฤศจิกายน 2566 ณ ห้องประชุมจันทรางศุ ทย. กรุงเทพฯ
นายวิวัฒน์ชัย โหตระไวศยะ กล่าวว่า ทย. เป็นหน่วยงานที่มีความสําคัญต่ออุตสาหกรรมการบินของไทย ในการร่วมขับเคลื่อนการเดินทางและการขนส่งทางอากาศให้เป็นโครงข่ายการบินและโครงสร้างพื้นฐาน เพื่อสนับสนุนการพัฒนาเศรษฐกิจทั้งในระดับท้องถิ่นและระดับประเทศ ในโอกาสนี้ ได้มอบเข็มกลัดสัญลักษณ์กิจกรรม “ส่งต่อรอยยิ้ม ด้วยใจบริการ” ให้กับผู้อํานวยการท่าอากาศยานภูมิภาค เพื่อนําไปส่งต่อให้กับเจ้าหน้าที่ท่าอากาศยานที่ได้รับคัดเลือกให้เป็นผู้ที่ปฏิบัติงานดีในการให้บริการด้านต่าง ๆ จํานวน 4 ด้าน ได้แก่ ด้านประชาสัมพันธ์ ด้านตรวจอาวุธและวัตถุอันตราย ด้านกู้ภัยและดับเพลิง และด้านอํานวยการและพิธีการบิน ซึ่งกิจกรรมดังกล่าวเป็นการสานต่อโครงการราชรถยิ้มของกระทรวงคมนาคม ที่มุ่งเน้นการให้บริการประชาชนด้วยรอยยิ้มจริงใจ เต็มใจให้บริการประชาชนทุกกลุ่มอย่างเท่าเทียม ทั่วถึง ขอให้เจ้าหน้าที่ท่าอากาศยานทุกท่านที่ได้รับเข็มกลัดสัญลักษณ์กิจกรรมฯ ในครั้งนี้ ปฏิบัติหน้าที่ของตนด้วยใจรักบริการเช่นนี้ตลอดไป เพื่อเป็นแบบอย่างที่ดี และเป็นแนวทางการยกระดับการให้บริการของ ทย. ต่อไป
รัฐบาลไทย-ข่าวทำเนียบรัฐบาล-กระทรวงกลาโหมจัดพิธีถวายผ้าพระกฐินพระราชทานของกระทรวงกลาโหม ประจำปี ๒๕๖๖ ณ วัดชัยพฤษมาลา เขตตลิ่งชัน กรุงเทพมหานคร
วันอังคารที่ 28 พฤศจิกายน 2566
กระทรวงกลาโหมจัดพิธีถวายผ้าพระกฐินพระราชทานของกระทรวงกลาโหม ประจําปี ๒๕๖๖ ณ วัดชัยพฤษมาลา เขตตลิ่งชัน กรุงเทพมหานคร
ในวันศุกร์ที่ ๒๔ พฤศจิกายน ๒๕๖๖ เวลา ๑๔.๐๐ นาฬิกา นายสุทิน คลังแสง รัฐมนตรีว่าการกระทรวงกลาโหม เป็นประธานในพิธีถวายผ้าพระกฐินพระราชทานของกระทรวงกลาโหม
ซึ่งพระบาทสมเด็จพระเจ้าอยู่หัว ทรงพระกรุณาโปรดเกล้าโปรกระหม่อม พระราชทานให้กระทรวงกลาโหมนําไปทอดถวาย ณ วัดชัยพฤกษมาลา ราชวรวิหาร เขตตลิ่งชัน กรุงเทพมหานคร โดยมี ปลัดกระทรวงกลาโหม ผู้บัญชาการทหารสูงสุด ผู้แทนผู้บัญชาการเหล่าทัพ ข้าราชการ ส่วนราชการ ตลอดจนประชาชนในพื้นที่ เข้าร่วมพิธี
ในการนี้ รัฐมนตรีว่าการกระทรวงกลาโหม ได้ถวายราชสักการะพระบรมราชานุสาวรีย์ พระบาทสมเด็จพระพุทธเลิศหล้านภาลัย จากนั้นเชิญผ้าพระกฐินพระราชทาน ณ เบื้องหน้าพระบรมฉายาลักษณ์พระบาทสมเด็จพระเจ้าอยู่หัว บริเวณหน้าพระอุโบสถ ก่อนเชิญไปประกอบพิธีถวายผ้าพระกฐินพระราชทานภายในพระอุโบสถ นับเป็นพระมหากรุณาธิคุณอันล้นพ้นที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้กระทรวงกลาโหม รับพระราชทานผ้าพระกฐิน เพื่อนําไปทอดถวาย ณ วัดชัยพฤกษมาลา ราชวรวิหาร เพื่ออุปถัมภ์พระสงฆ์ที่จําพรรษาครบไตรมาส ให้ได้รับอานิสงส์ตามพระวินัย ตลอดจนเป็นทุนในการดําเนินการบูรณะปฏิสังขรณ์พระอารามตามวัตถุประสงค์ของวัดต่อไป
หลังจากเสร็จสิ้นพิธี รัฐมนตรีว่าการกระทรวงกลาโหม ได้มอบทุนการศึกษาให้กับโรงเรียนพระปริยัติธรรม สํานักเรียนวัดชัยพฤกษมาลา โรงเรียนกุศลศึกษา และโรงเรียนทีปังกรวิทยาพัฒน์ในพระราชูปถัมภ์ฯ เพื่อเป็นการส่งเสริมและสร้างโอกาสทางการศึกษาให้กับเยาวชนได้มีความรู้ความสามารถ และเติบโตไปเป็นอนาคตของชาติต่อไป นอกจากนี้ยังได้ตรวจเยี่ยมหน่วยแพทย์เคลื่อนที่ซึ่งทางสํานักงานปลัดกระทรวงกลาโหมได้จัดไว้ให้บริการพี่น้องประชาชน ตลอดจนพบปะพี่น้องประชาชนที่มาร่วมในพิธี
สําหรับประวัติวัดชัยพฤกษมาลา ราชวรวิหาร เป็นพระอารามหลวงชั้นโท ชนิดราชวรวิหาร สังกัดมหานิกาย ตั้งอยู่ริมคลองมหาสวัสดิ์ แขวงตลิ่งชัน เขตตลิ่งชัน กรุงเทพมหานคร เป็นวัดโบราณสร้างขึ้นเมื่อปีพุทธศักราช ๒๓๐๐ ตั้งแต่สมัยกรุงศรีอยุธยา จนช่วงต้นกรุงรัตนโกสินทร์กลายเป็นวัดร้าง โดยในช่วงสร้างกรุงรัตนโกสินทร์ใน๑ ได้โปรดเกล้าฯ ให้สมเด็จพระเจ้าลูกยาเธอพระองค์ใหญ่ (ร.๒) รื้ออิฐ วัดชัยพฤกษ์ไปสร้างกําแพงพระนครส่วนที่พระองค์ทรงเป็นนายด้าน (ควบคุมงาน) จนในรัชสมัยรัชกาลที่ ๒โปรดให้ปฏิสังขรณ์วัดชัยพฤกษ์ขึ้นใหม่เป็นการทดแทนวัดเดิมที่ถูกรื้อ โดยมีพระราชดําริให้พระบาทสมเด็จพระจอมเกล้าเจ้าอยู่หัวก่อนทรงผนวช เป็นแม่กองดําเนินการสร้างวัดชัยพฤกษ์ จนในสมัยรัชกาลที่ ๓ ทรงพระกรุณาโปรดเกล้าฯ ให้ยกวัดชัยพฤกษ์เข้าในบัญชีพระอารามกฐินหลวงพระราชทาน และโปรดให้พระบาทสมเด็จพระจอมเกล้าเจ้าอยู่หัว ขณะทรงพระผนวช เสด็จฯ มาทรงจุดเทียนพรรษาและถวายพระกฐินทุกปี ในสมัยรัชกาลที่ ๔ ทรงบริจาคพระราชทรัพย์และโปรดเกล้าฯ ให้พระเจ้าลูกยาเธอ กรมหมื่นมเหศวร ศิววิลาส ดําเนินการซ่อมสร้างจนแล้วเสร็จ พร้อมกับพระราชทานสร้อยนามวัดว่า วัดชัยพฤกษมาลา ทั้งยังจัดทําสวน ขุดคูรอบวัด สร้างพระอุโบสถและพระวิหารเดิมให้แล้วเสร็จ สร้างศาลาการเปรียญ ก่อพระเจดีย์ใหญ่พร้อมด้วยพระเจดีย์ทิศ 4 มุม หอสวดมนต์ หอระฆัง สะพานท่าน้ํา
รัฐบาลไทย-ข่าวทำเนียบรัฐบาล-กองกำลังบูรพา จัดกิจกรรม “จิตอาสาสองแผ่นดิน”
วันอังคารที่ 28 พฤศจิกายน 2566
กองกําลังบูรพา จัดกิจกรรม “จิตอาสาสองแผ่นดิน”
เมื่อวันที่ 27 พ.ย.66 พันเอกกิตติ ประพิตรไพศาล รองผู้บัญชาการกองกําลังบูรพา ร่วมกับ พันเอก พร สุพอล รองผู้บัญชาการกองพลน้อยทหารราบที่ 51 ประเทศกัมพูชา พบปะพัฒนาสัมพันธ์ และร่วมเป็นประธานจัดกิจกรรมจิตอาสาสองแผ่นดิน
พัฒนาพื้นที่บริเวณสะพานจุดผ่อนปรนทางการค้าบ้านหนองปรือ อ.อรัญประเทศ จ.สระแก้ว และ บ้านกะบาลเสตียม อ.มาลัย จ.บันเตียเมียนเจย โดยดําเนินการปรับปรุงภูมิทัศน์ทั้งบริเวณสะพาน และลําคลองน้ําใสร่วมกัน เพื่อความเป็นระเบียบและความสวยงามของช่องทางที่ใช้ในการสัญจรและค้าขายร่วมกัน ระหว่างประชาชนในพื้นที่ชายแดนสองประเทศ โดยกิจกรรมในครั้งนี้ได้รับความร่วมมือจากประชาชนจิตอาสา ส่วนราชการ และทหารที่ปฏิบัติหน้าที่ประจําแนวชายแดนของทั้งสองประเทศ อย่างดีตลอดกิจกรรม
รัฐบาลไทย-ข่าวทำเนียบรัฐบาล-การตรวจราชการ ณ จังหวัดเชียงใหม่ จังหวัดอุตรดิตถ์ และจังหวัดภูเก็ต ของนายเศรษฐา  ทวีสิน นายกรัฐมนตรี
วันอังคารที่ 28 พฤศจิกายน 2566
การตรวจราชการ ณ จังหวัดเชียงใหม่ จังหวัดอุตรดิตถ์ และจังหวัดภูเก็ต ของนายเศรษฐา  ทวีสิน นายกรัฐมนตรี
วันที่ 28 พฤศจิกายน – วันที่ 1 ธันวาคม 2566
การตรวจราชการ ณ จังหวัดเชียงใหม่ จังหวัดอุตรดิตถ์ และจังหวัดภูเก็ต
ของนายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-รองโฆษกฯ คารม เผย รัฐมนตรี อว. ให้โอวาทคณาจารย์มหาวิทยาลัยหัวเฉียวเฉลิมพระเกียรติ และคณะนักศึกษาจากประเทศจีน
วันศุกร์ที่ 17 พฤศจิกายน 2566
17/11/2566
รองโฆษกฯ คารม เผย รัฐมนตรี อว. ให้โอวาทคณาจารย์มหาวิทยาลัยหัวเฉียวเฉลิมพระเกียรติ และคณะนักศึกษาจากประเทศจีน
หวังให้ศึกษาในไทยอย่างมีความสุขสั่งสมความรู้ประสบการณ์สร้างมิตรภาพที่ยั่งยืนยาวนาน
วันนี้ (17 พฤศจิกายน 2566) เวลา 9.00 น. ณ ห้องสีฟ้า ตึกสันติไมตรี ทําเนียบรัฐบาล นายคารม พลพรกลาง รองโฆษกประจําสํานักนายกรัฐมนตรี เปิดเผยว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย มอบหมายให้นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม ให้โอวาทคณาจารย์จากมหาวิทยาลัยหัวเฉียวเฉลิมพระเกียรติ และคณะนักศึกษาจากประเทศจีนจํานวน 60 คน
รองโฆษกประจําสํานักนายกรัฐมนตรีเปิดเผยว่ารัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม ได้ให้โอวาทว่า ดีใจที่นักศึกษาจีนเลือกศึกษาที่เมืองไทยเป็นจุดหมายปลายทางการศึกษา ทั้งนี้ รัฐบาลไทยมุ่งส่งเสริมความร่วมมือไทย - จีน ในทุกระดับ ดังนั้น โครงการแลกเปลี่ยนนักศึกษากับมหาวิทยาลัยต่าง ๆ ของจีน ถือเป็นการส่งเสริมความสัมพันธ์อันดีทั้งในระดับสถาบัน และระดับประชาชนด้วยกัน โดยหวังว่านักศึกษาของเราจะกลายเป็นผู้นําในหลายสาขาอาชีพ ทั้งภาครัฐและเอกชน และความสัมพันธ์นี้จะถูกต่อยอดไปเป็นความร่วมมือต่อกันอย่างไม่สิ้นสุด
ในประเทศไทยมีนักศึกษาจีนศึกษาต่อในไทยมากที่สุดเป็นอันดับหนึ่ง โดยมีจํานวนถึง 21,906 คน จากนักศึกษาต่างชาติทั้งหมด 36,060 คน ทั้งนี้ รัฐบาลไทยขอให้ความมั่นใจว่าจะดูแลนักศึกษาจีนเป็นอย่างดีในขณะที่กําลังศึกษาอยู่ในประเทศไทย ซึ่งจะได้สั่งสมทั้งความรู้ด้านวิชาการ และประสบการณ์ชีวิต โดยหวังว่าทุกคนจะใช้เวลาไม่กี่ปีนี้ ในการสัมผัสวัฒนธรรมที่แตกต่าง ชิมอาหารที่ไม่เคยชิม ไปเห็นในสิ่งที่ไม่เคยเห็น เรียนรู้ภาษาใหม่ ๆ และสร้างมิตรภาพที่จะยั่งยืน
สุดท้ายนี้ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม ได้อวยพรให้นักศึกษาชาวจีนทุกคน ที่เข้าร่วมโครงการแลกเปลี่ยนของมหาวิทยาลัยหัวเฉียวเฉลิมพระเกียรติ ประสบความสําเร็จในสิ่งที่มุ่งหวังทุกประการ
รัฐบาลไทย-ข่าวทำเนียบรัฐบาล-นรม. หารือ นรม.แคนาดา มุ่งร่วมมือเสริมสร้างศักยภาพที่แน่นแฟ้นขึ้นเพื่อเป็นประโยชน์ร่วมกันทั้งสองฝ่าย เพื่อการเติบโตครอบคลุม และการพัฒนาที่ยั่งยืน
วันศุกร์ที่ 17 พฤศจิกายน 2566
17/11/2566
นรม. หารือ นรม.แคนาดา มุ่งร่วมมือเสริมสร้างศักยภาพที่แน่นแฟ้นขึ้นเพื่อเป็นประโยชน์ร่วมกันทั้งสองฝ่าย เพื่อการเติบโตครอบคลุม และการพัฒนาที่ยั่งยืน
นรม. หารือ นรม.แคนาดา มุ่งร่วมมือเสริมสร้างศักยภาพที่แน่นแฟ้นขึ้นเพื่อเป็นประโยชน์ร่วมกันทั้งสองฝ่าย เพื่อการเติบโตครอบคลุม และการพัฒนาที่ยั่งยืน
วันนี้ (16 พฤศจิกายน 2566 2566) เวลา 10.30 น. (ตามเวลาท้องถิ่นนครซานฟรานซิสโก) ณ ศูนย์ประชุมมอสโคนีเซ็นเตอร์ ฝั่งทิศใต้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือทวิภาคีกับนายจัสติน ทรูโด (The Right Honourable Justin Trudeau) นายกรัฐมนตรีแคนาดา ในระหว่างการประชุมผู้นําเขตเศรษฐกิจเอเปค ครั้งที่ 30 นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
ผู้นําทั้งสองฝ่ายต่างหวังที่จะเพิ่มพูนความร่วมมือในระดับทวิภาคีอย่างรอบด้านมากยิ่งขึ้น โดยมีความห่วงกังวลต่อสถานการณ์ระหว่างประเทศ เชื่อว่าความร่วมมือทางเศรษฐกิจในเอเชีย-แปซิฟิก (APEC) ถือเป็นกรอบความร่วมมือที่สําคัญที่จะทําให้เกิดโอกาสมากมาย และการประชุมในครั้งนี้เป็นโอกาสที่ดีที่ผู้นําเขตเศรษฐกิจจากทั่วโลกจะได้ใช้โอกาสนี้พบกัน
นายกฯ กล่าวว่า การเข้าร่วมประชุมในครั้งนี้มาเพื่อประกาศให้ทราบว่า ประเทศไทยเปิดแล้ว และพร้อมรับการลงทุน การเกิดสถานการณ์ระหว่างประเทศทําให้เกิดการย้ายฐานการผลิตมาภูมิภาคอาเซียน อาทิ ไทย และเวียดนาม มากขึ้น โดยมีภาคเอกชนชั้นนําต่างประเทศเข้ามาผลิตรถยนต์ไฟฟ้าในไทยมากขึ้น ในครั้งนี้มีโอกาสได้พบหารือกับภาคเอกชนชั้นนําหลายราย ที่กําลังพิจารณา และพิจารณาใช้ไทยเป็นฐานการผลิต โดยไทยมีสิทธิประโยชน์และมาตรการส่งเสริมการลงทุนสําหรับภาคเอกชนจํานวนมาก ซึ่งสอดคล้องกับสิ่งที่ภาคเอกชนต้องการ
นายกฯ แคนาดากล่าวว่า แคนาดาพร้อมทํางานร่วมกับรัฐบาลของไทย ทั้งในระดับทวิภาคี และภูมิภาค เพื่อสานต่อพลวัตความสัมพันธ์ และความร่วมมือสาขาต่าง ๆ ทั้งนี้ แคนาดามียุทธศาตร์อินโดแปซิฟิก ที่หวังจะร่วมมือกับไทย ซึ่งด้วยสถานการณ์ระหว่างประเทศทําให้ภาคเอกชนจะต้องเพิ่มศักยภาพความยืดหยุ่นในภาคการผลิตมากขึ้น รวมทั้งกระชับความร่วมมือระหว่างประเทศให้ลึกซึ้งมากยิ่งขึ้นด้วย ไทยถือเป็นประเทศคู่ค้ารายสําคัญของแคนาดา อย่างไรก็ดี ไทยและแคนาดายังไม่มี FTA ระหว่างกัน ทั้งนี้ ทั้งสองเห็นพ้องหากดําเนินการได้ก็จะเป็นประโยชน์ต่อไทยและแคนาดามาก โดยทั้งสองฝ่ายเห็นว่า ความตกลง FTA ระหว่าง ASEAN-Canada ซึ่งกําลังเจรจากันอยู่น่าจะเป็นโอกาสที่ดีให้ทั้งสองฝ่ายใช้ประโยชน์จาก FTA ดังกล่าว
รัฐบาลไทย-ข่าวทำเนียบรัฐบาล-จังหวัดภาคเหนือทยอยรายงานผลกระทบแผ่นดินไหว มท.1 กำชับผู้ว่าฯ เร่งสำรวจความเสียหายให้ความช่วยเหลือเยียวยาประชาชนตามกฎหมาย อำนวยความสะดวกผู้รับบาดเจ็บเข้ารับการรักษาโดยเร็ว
วันศุกร์ที่ 17 พฤศจิกายน 2566
17/11/2566
จังหวัดภาคเหนือทยอยรายงานผลกระทบแผ่นดินไหว มท.1 กําชับผู้ว่าฯ เร่งสํารวจความเสียหายให้ความช่วยเหลือเยียวยาประชาชนตามกฎหมาย อํานวยความสะดวกผู้รับบาดเจ็บเข้ารับการรักษาโดยเร็ว
จังหวัดภาคเหนือทยอยรายงานผลกระทบแผ่นดินไหว มท.1 กําชับผู้ว่าฯ เร่งสํารวจความเสียหายให้ความช่วยเหลือเยียวยาประชาชนตามกฎหมาย อํานวยความสะดวกผู้รับบาดเจ็บเข้ารับการรักษาโดยเร็ว
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า นายอนุทิน ชาญวีรกูล รองนายกรัฐมนตรีและ รมว.มหาดไทย ได้รับรายงานสถานการณ์พื้นที่ในภาคเหนือของไทย กรณีเกิดเหตุแผ่นดินไหวในช่วงเช้าของวันนี้(17 พ.ย. 66) ซึ่งมีศูนย์กลางที่ประเทศเมียนมา และรับรู้แรงสั่นไหวถึงบริเวณ จ.เชียงราย จ.เชียงใหม่ จ.ลําพูน จ.น่าน และกรุงเทพมหานคร
โดยสํานักงานป้องกันและบรรเทาสาธารณภัย จ.เชียงราย ได้รายงานสถานการณ์ในพื้นที่ว่า ประชาชนสามารถรับรู้แรงสั่นไหว 18 อําเภอ ได้รับผลกระทบ 5 อําเภอ และมีผู้ได้รับบาดเจ็บแขนหัก 1 คน เนื่องจากพลักตกจากอาคารก่อสร้าง ไม่มีผู้เสียชีวิต อาคารได้รับผลกระทบ 6 แห่ง ขณะจังหวัดเชียงใหม่ รับรู้แรงสั่นสะเทือนในทุกอําเภอ แต่มีพื้นที่ได้รับผลกระทบ 3 อําเภอ 3 ตําบล และ 3 หมู่บ้าน รวมประชาชนได้รับความเสียหาย 2 ครัวเรือน คือที่พักอาศัยเสียหายบางส่วน และมีโรงเรียน 1 แห่ง ที่อาคารเรียนเสียหายเล็กน้อย ไม่มีรายงานผู้ได้รับบาดเจ็บ หรือเสียชีวิต โดยสถานการณ์ภาพรวมคลี่คลายเข้าสู่ภาวะปกติแล้ว
น.ส.ไตรศุลี กล่าวว่า สําหรับพื้นที่จังหวัดอื่นๆ นั้นสํานักงานป้องกันและบรรเทาสาธารณภัยแต่ละพื้นที่อยู่ระหว่างการรวบรวมผลกระทบและความเสียหาย โดย รมว.มหาดไทย ได้กําชับผู้ว่าราชการจังหวัดที่เกิดผลกระทบจากเหตุการณ์ครั้งนี้ เร่งสํารวจความเสียหายต่อชีวิตและทรัพย์สินของพี่น้องประชาชนและส่วนราชการ พร้อมเร่งให้ความช่วยเหลือตามกรอบของกฎหมายโดยเร่งด่วนต่อไป
“ขณะนี้จังหวัดต่างๆ ที่ได้รับรู้แรงสั่นสะเทือนกําลังเร่งสํารวจความเสียหาย และทยอยรายงานมายังส่วนกลาง โดยท่าน มท.1 ห่วงใยประชาชนผู้ได้รับผลกระทบ จึงได้ขอให้ท่านผู้ว่าฯ แต่ละจังหวัดให้ความสําคัญกับเรื่องความปลอดภัย เร่งการให้ความช่วยเหลือผู้ประสบภัย เยียวยาเบื้องต้น ทั้งด้านอาหาร ยารักษาโรค ที่พักอาศัย หากมีผู้ได้รับบาดเจ็บให้อํานวยความสะดวกให้ได้รับการรักษาโดยเร็ว” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายกฯ หารือผู้บริหารบริษัท Apple ชื่นชมโครงสร้างพื้นฐานไทยพร้อมเพิ่มการผลิตสินค้าในไทย ซึ่งนายกเชิญชวนตั้งศูนย์พัฒนาบุคลากรในไทย
วันศุกร์ที่ 17 พฤศจิกายน 2566
17/11/2566
นายกฯ หารือผู้บริหารบริษัท Apple ชื่นชมโครงสร้างพื้นฐานไทยพร้อมเพิ่มการผลิตสินค้าในไทย ซึ่งนายกเชิญชวนตั้งศูนย์พัฒนาบุคลากรในไทย
นายกฯ หารือผู้บริหารบริษัท Apple ชื่นชมโครงสร้างพื้นฐานไทยพร้อมเพิ่มการผลิตสินค้าในไทย ซึ่งนายกเชิญชวนตั้งศูนย์พัฒนาบุคลากรในไทย
วันนี้ (15 พฤศจิกายน 2566) เวลา 14.00 น. (ตามเวลาท้องถิ่นนครซานฟรานซิสโก ซึ่งช้ากว่าเวลาที่กรุงเทพฯ 15 ชั่วโมง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับผู้บริหาร บริษัท Apple ซึ่งนายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
บริษัท Apple ผู้บริหารบริษัทกล่าวว่า ไทยมีผู้พัฒนาแอพพลิเคชั่น (Application) จํานวนมาก โดยส่วนใหญ่อยู่ในระบบ ios โดยมีจํานวนมากที่สุดเป็นอันดับ 2 ในภูมิภาคเอเชียตะวันออกเฉียงใต้ ผู้บริหารฯ ชื่นชมโครงสร้างพื้นฐานของไทย โดยบริษัทฯ มีโรงงานผลิตสินค้าของ Apple ในไทย และรู้สึกพอใจกับทั้งโครงสร้างพื้นฐาน และคุณภาพของสินค้าที่ผลิตในไทยเป็นอย่างมาก
โอกาสนี้ ผู้บริหารฯ ได้สอบถามเกี่ยวกับนโยบายด้านเศรษฐกิจดิจิทัลของไทย ซึ่งนายกฯ กล่าวว่า รัฐบาลดําเนินการในเรื่องดังกล่าวอย่างรอบด้าน ทั้งการอํานวยความสะดวกในการประกอบธุรกิจ (ease of doing business) ศูนย์บริการแบบเบ็ดเสร็จ (One Stop Service) รัฐบาลดิจิทัล และพลังงานสีเขียว เป็นต้น ซึ่งผู้บริหารบริษัทฯ กล่าวว่า บริษัทฯ ตั้งมั่นจะบรรลุความพยายามในการลดการปล่อยคาร์บอนลงให้ได้ภายในปี 2030 พร้อมกล่าวชื่นชมนโยบายพลังงานสีเขียวของรัฐบาลไทย ทั้งนี้ ทั้งผู้จัดหา (supplier) และผู้ผลิต (manufacturer) ของบริษัทจะต้องเดินหน้าตามแนวทางนี้ด้วย ซึ่ง นายกฯ กล่าวว่า ไทยมีไฟฟ้าจากพลังงานทดแทน ซึ่งถือเป็นผู้นําในภูมิภาคในเรื่องนี้ ทั้งพลังงานลม พลังงานแสงอาทิตย์ และพลังงานน้ํา รวมทั้งยังมีแผนที่จะทําโรงไฟฟ้าโซลาร์เซลล์ลอยน้ําไฮบริดในเขื่อนด้วย
นอกจากนี้ ทั้งสองฝ่ายพร้อมพิจารณาศูนย์พัฒนาบุคลากรสําหรับการสร้างแอพพลิเคชั่นร่วมกัน โดย นายกฯ ได้เชิญชวนให้บริษัทมาตั้งสถาบันที่ประเทศไทย รัฐบาลพร้อมให้การสนับสนุน เพื่อแลกเปลี่ยนความรู้ความเชี่ยวชาญ และ know how ของบริษัทฯ ซึ่งทั้งสองฝ่ายเห็นพ้องว่าเป็นความร่วมมือที่ควรเดินหน้าโดยเร็ว โดยจะให้ทีมงานของทั้งสองฝ่ายได้หารือและแลกเปลี่ยนกัน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ คัดเลือกมูลนิธิเพิ่มเติมอีก 4 แห่ง ส่งต่อเงินเดือนและเงินประจำตำแหน่ง ให้มูลนิธิอิสรชน มูลนิธิคนพิการไทย มูลนิธิบ้านพระพร และมูลนิธิสายธารสุขใจ
วันศุกร์ที่ 17 พฤศจิกายน 2566
17/11/2566
โฆษกรัฐบาลเผย นายกฯ คัดเลือกมูลนิธิเพิ่มเติมอีก 4 แห่ง ส่งต่อเงินเดือนและเงินประจําตําแหน่ง ให้มูลนิธิอิสรชน มูลนิธิคนพิการไทย มูลนิธิบ้านพระพร และมูลนิธิสายธารสุขใจ
โฆษกรัฐบาลเผย นายกฯ คัดเลือกมูลนิธิเพิ่มเติมอีก 4 แห่ง ส่งต่อเงินเดือนและเงินประจําตําแหน่ง ให้มูลนิธิอิสรชน มูลนิธิคนพิการไทย มูลนิธิบ้านพระพร และมูลนิธิสายธารสุขใจ ต่อยอดโอกาสเพื่อกลุ่มเปราะบางอย่างต่อเนื่อง
วันนี้ (17 พ.ย.66) นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยว่า สืบเนื่องจากที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกาศส่งต่อเงินเดือน และเบี้ยประชุมของทุกเดือน ให้มูลนิธิต่าง ๆ ตั้งแต่เข้ารับตําแหน่ง นั้น สําหรับเงินเดือนประจําตําแหน่ง และเบี้ยประชุมในช่วง 2 เดือนที่ผ่านมา ได้คัดเลือกมูลนิธิเพิ่มเติมอีกจํานวน 4 แห่ง โดยมูลนิธิที่นายกรัฐมนตรีส่งต่อ คือ
1. มูลนิธิคนพิการไทย จํานวน 50,000 บาท เพื่อสมทบทุนในโครงการ “เป็นแขน-ขาให้ตากะยาย” โดยผลิตวีลแชร์ เพื่อส่งเสริมกิจกรรมต่าง ๆ ที่เป็นประโยชน์ต่อเด็กพิการ คนพิการ และผู้สูงอายุทั่วประเทศ
2. มูลนิธิอิสรชน จํานวน 50,000 บาท ซึ่งเป็นองค์กรพัฒนาเอกชนที่ดําเนินกิจกรรมกับผู้ใช้ชีวิตในที่สาธารณะในประเทศไทย เพื่อดําเนินกิจกรรมช่วยเหลือ การแบ่งปันอาหาร หรือมอบถุงปันสุขให้แก่คนด้อยโอกาส และผู้ยากไร้ในช่วงภาวะวิกฤตเศรษฐกิจ
3. มูลนิธิสายธารสุขใจ จํานวน 50,000 บาท เพื่อสมทบทุนในการซื้อข้าวสาร อาหารแห้ง และจัดหาสิ่งของที่จําเป็นในการดํารงชีวิตให้กับผู้ชรา และคนยากไร้
4. มูลนิธิบ้านพระพร จํานวน 50,000 บาท เพื่อให้การช่วยเหลือ และเป็นทุนการศึกษาให้แก่เยาวชนผู้พ้นโทษ และเด็กที่พ่อแม่อยู่ในเรือนจํา เพื่อให้ได้รับโอกาสทางการศึกษา และมีคุณภาพชีวิตที่ดีขึ้น
“นอกจากการช่วยเหลือกลุ่มเปราะบาง นายกรัฐมนตรีและคณะของรัฐบาล ยังมีการลงพื้นที่เพิ่มเติมในหลาย ๆ พื้นที่ เช่น จังหวัดยโสธร จังหวัดอุดรธานี จังหวัดชลบุรี จังหวัดระยอง จังหวัดเชียงใหม่ จังหวัดพิษณุโลก เป็นต้น โดยเข้าไปพบปะ พูดคุยกับประชาชนและองค์กรต่าง ๆ รับฟังปัญหาและความต้องการ เพื่อจะหาแนวทางแก้ไขปัญหาอย่างเป็นรูปธรรมและยั่งยืนต่อไป” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-PM has bilateral meeting with Japanese PM
วันศุกร์ที่ 17 พฤศจิกายน 2566
17/11/2566
PM has bilateral meeting with Japanese PM
PM has bilateral meeting with Japanese PM
November 15, 2023, at 1630hrs (San Francisco, U.S.A. local time), Prime Minister and Minister of Finance Srettha Thavisin had a bilateral meeting with Prime Minister Kishida Fumio of Japan during the 30th APEC Economic Leaders' Week (AELW) to discuss bilateral relations and cooperation that have spanned for over 50 years.
The Thai Prime Ministers affirmed that despite an increasing demand of EVs, Thailand would continue to support Japan’s investment and manufacturing of combustion engine vehicles, as Japan has been top investor in Thailand for the past 30 years. The Japanese Prime Minister also affirmed that Japanese investors would continue to invest in automobile industry in Thailand, and added that he would attend the ASEAN Summit during December 16-18, 2023.
The two Prime Ministers also discussed and agreed upon business visa exemption to facilitate networking and connectivity between the business sector of the two countries. Ministry of Foreign Affairs would work together with the Japanese counterpart on related detail including the feasibility of the matter.
รัฐบาลไทย-ข่าวทำเนียบรัฐบาล-สธ.หารือ สภาธุรกิจสหภาพยุโรป-อาเซียน  พัฒนาระบบสาธารณสุขและเศรษฐกิจ
วันศุกร์ที่ 17 พฤศจิกายน 2566
สธ.หารือ สภาธุรกิจสหภาพยุโรป-อาเซียน  พัฒนาระบบสาธารณสุขและเศรษฐกิจ
รัฐมนตรีช่วยว่าการกระทรวงสาธารณสุข เปิดงาน EU-ASEAN Business Council Thailand Health Roadshow – Thailand Healthcare Outlook: Better Health Tomorrow หารือร่วมสภาธุรกิจสหภาพยุโรป-อาเซียน (EU-ABC ) แลกเปลี่ยนข้อมูลด้านโครงสร้างพื้นฐาน การดูแลสุขภาพ
รัฐมนตรีช่วยว่าการกระทรวงสาธารณสุข เปิดงาน EU-ASEAN Business Council Thailand Health Roadshow – Thailand Healthcare Outlook: Better Health Tomorrow หารือร่วมสภาธุรกิจสหภาพยุโรป-อาเซียน (EU-ABC ) แลกเปลี่ยนข้อมูลด้านโครงสร้างพื้นฐาน การดูแลสุขภาพและระบบนิเวศ ส่งเสริมการพัฒนาระบบสาธารณสุขและเศรษฐกิจ
วันนี้ (17 พฤศจิกายน 2566) ที่โรงแรมอินเตอร์ คอนติเนนตัล กทม. นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เปิดงาน EU-ASEAN Business Council Thailand Health Roadshow – Thailand Healthcare Outlook: Better Health Tomorrow และให้สัมภาษณ์ว่า เป็นครั้งแรกของสภาธุรกิจสหภาพยุโรป-อาเซียน (EU-ABC ) ที่ได้จัดงานนี้ในเอเชียตะวันออกเฉียงใต้ หลังจากมีการดําเนินงานร่วมกับภาครัฐและเอกชนของไทยมาเป็นเวลานาน ผ่านกิจกรรมต่างๆ เช่น business mission ในทุกๆ ปี เพื่อสร้างความเข้าใจนโยบายและการดําเนินงานของระบบสาธารณสุขไทย รวมทั้งส่งเสริมโอกาสการค้าและการลงทุนในด้านสาธารณสุขระหว่างไทย อาเซียน และยุโรปด้วย โดยในปีนี้ได้จัด Health Roadshow เพิ่มขึ้นมาเป็นโอกาสพิเศษ เริ่มจากประเทศฟิลิปปินส์ อินโดนีเซีย มาเลเซีย และไทยเป็นที่สุดท้าย
นายสันติ กล่าวต่อว่า รัฐบาลไทยและกระทรวงสาธารณสุขมีความมุ่งมั่นที่จะพัฒนาและขับเคลื่อนนโยบายหลักประกันสุขภาพถ้วนหน้า เพื่อให้ประชาชนมีหลักประกันสุขภาพที่มีความครอบคลุมและเข้าถึงบริการได้ดียิ่งขึ้น โดยก้าวสําคัญในการ “ยกระดับหลักประกันสุขภาพถ้วนหน้า” คือ การให้ประชาชนทุกระดับใช้บัตรประชาชนใบเดียวเข้ารับบริการสุขภาพได้ทุกที่ทุกหน่วยบริการ ไม่ว่าจะเป็นโรงพยาบาลของรัฐ เอกชน คลินิก หรือร้านขายยาใกล้บ้าน เพื่อความสะดวก รวดเร็ว และมีทางเลือกในการเข้ารับการดูแลรักษาที่เหมาะสม นอกจากนี้ ยังมุ่งมั่นที่จะแก้ไขปัญหาโครงสร้างประชากร ทั้งการส่งเสริมการมีบุตรอย่างมีคุณภาพรองรับการเข้าสู่สังคมผู้สูงอายุ การผลักดันเรื่องเศรษฐกิจสุขภาพและนักท่องเที่ยวปลอดภัย เพื่อต่อยอดเศรษฐกิจไทย รวมไปถึงการให้ความสําคัญกับการนําเทคโนโลยีสารสนเทศที่ทันสมัยและนวัตกรรมใหม่ ๆ มาประยุกต์ใช้ เพิ่มประสิทธิภาพของระบบบริการทางการแพทย์และสาธารณสุข เช่น ระบบการแพทย์ทางไกล การนัดหมายออนไลน์ ใบรับรองแพทย์อิเล็กทรอนิกส์ รวมไปถึงการดูแลผู้ป่วยที่บ้าน เพื่อตอบสนองความต้องการที่แท้จริงของคนในประเทศ
“ความร่วมมือในวันนี้จะเป็นจุดเริ่มต้นที่จะร่วมกันเพิ่มประสิทธิภาพระบบสาธารณสุขของประเทศไทย ผ่านการแลกเปลี่ยนข้อมูลจากบทเรียนและแนวทางปฏิบัติที่ดี เพื่อนําข้อมูลดังกล่าวมาเป็นตัวช่วยในการเร่งการพัฒนาโครงสร้างพื้นฐาน ด้านการดูแลสุขภาพและระบบนิเวศที่เกี่ยวข้อง ให้สามารถบรรลุผลลัพธ์ด้านสาธารณสุขได้อย่างยั่งยืน ผ่านนวัตกรรมและการทํางานร่วมกันอย่างต่อเนื่องต่อไป” นายสันติกล่าว
************************************* 17 พฤศจิกายน 2566
รัฐบาลไทย-ข่าวทำเนียบรัฐบาล-‘รมช.อนุชา’ ลุยสุโขทัย ดันตำบลนาขุนไกรเป็นโมเดล
วันศุกร์ที่ 17 พฤศจิกายน 2566
‘รมช.อนุชา’ ลุยสุโขทัย ดันตําบลนาขุนไกรเป็นโมเดล
‘รมช.อนุชา’ ลุยสุโขทัย ดันตําบลนาขุนไกรเป็นโมเดล เน้นใช้ Agri-Map ปรับเปลี่ยนพื้นที่นา มาปลูกหญ้าเลี้ยงสัตว์ สร้างรายได้ให้เกษตรกร
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมการดําเนินโครงการบริหารจัดการการผลิตสินค้าเกษตรตามแผนที่เกษตรเพื่อการบริการจัดการเชิงรุก (Agri-Map) และพบปะกลุ่มเกษตรกรผู้เลี้ยงวัว โดยมี นางสาวอนงค์นาถ จ่าแก้ว เลขานุการรัฐมนตรีช่วยว่าการกระทรวงเกษตรและสหกรณ์ (นายอนุชา นาคาศัย) คณะผู้บริการกระทรวงเกษตรและสหกรณ์ เข้าร่วม ณ แปลงของ นายยุทธนา ทัยบุตร หมู่ที่ 4 บ้านเขาดินไพรวัลย์ ต.นาขุนไกร อ.ศรีสําโรง จ.สุโขทัย ว่า กระทรวงเกษตรและสหกรณ์ ได้ขับเคลื่อนโครงการสําคัญ คือ Zoning by Agri-Map เพื่อปรับโครงสร้างการผลิตในพื้นที่เหมาะสมน้อย หรือไม่เหมาะสม เพื่อที่เกษตรกรปรับเปลี่ยนไปผลิตสินค้าอื่นที่เหมาะสมกับสภาพพื้นที่สร้างมูลค่าทางเศรษฐกิจสูงกว่าชนิดเดิม โดย จ.สุโขทัย มีการใช้ประโยชน์และความเหมาะสมของดินเพื่อการเพาะปลูก (Agri-Map analytic) แบ่งเป็น พื้นที่ทําการเกษตรที่เหมาะสม 548,720 ไร่ และพื้นที่ทําการเกษตรที่ไม่เหมาะสม 301,002 ไร่ ในส่วนของ อ.ศรีสําโรง มีสภาพพื้นที่แห้งแล้ง ดินขาดความสมบูรณ์ ซึ่งเดิมเกษตรกรปลูกข้าวในพื้นที่ที่ไม่เหมาะสม ใช้ต้นทุนสูง แต่ผลผลิตน้อย และประสบปัญหาภัยแล้งเป็นประจํา มีน้ําไม่เพียงพอกับภาคเกษตรและอุปโภค บริโภค ซึ่งจากผลการดําเนินงานในพื้นที่ที่ผ่านมา เกษตรกรที่เข้าร่วมโครงการฯ มีความพึงพอใจมาก เนื่องจากได้ปรับปรุงโครงสร้างพื้นที่ สามารถกักเก็บน้ํามีแหล่งน้ําในช่วงหน้าแล้งหรือทําเกษตรผสมผสาน ได้รับการสนับสนุนปัจจัยการผลิต เกิดรายได้เสริม และลดค่าอาหารในครัวเรือนได้ ส่งผลให้มีความเป็นอยู่ที่ดีขึ้น นอกจากนี้ จะสนับสนุนให้ ต.นาขุนไกร เป็นโมเดลต้นแบบ ของจังหวัดสุโขทัยต่อไป
“เกษตรกรไทยส่วนใหญ่มีอาชีพทํานา ซึ่งการเปลี่ยนอาชีพมาเลี้ยงโคคณิตศาสตร์ เป็นทางเลือกหนึ่งที่จะช่วยให้เกษตรกรมีชีวิตความเป็นอยู่ที่ดีขึ้น สร้างรายได้ ใช้เวลาเพียง 3 ปี ก็สามารถคืนทุนได้ ผมจึงอยากเห็นพี่น้องเกษตรกรไทย ซึ่งเป็นกําลังซื้อส่วนใหญ่ของประเทศสร้างเงิน สร้างรายได้ จาก “เงินบาทแรกของแผ่นดิน” เพื่อหลุดพ้นจากความยากจน ดังนั้น จึงเป็นหน้าที่ของกระทรวงเกษตรฯ ที่จะต้องหาแนวทางทําอย่างไรให้เกษตรกรไทยปรับเปลี่ยน ให้ลูกหลานเกษตรกรไทยมีรายได้อย่างยั่งยืน” รมช.อนุชา กล่าว
สําหรับแปลงของนายยุทธนา ทัยบุตร เดิมพื้นที่ปลูกข้าว ทั้งหมด 11 ไร่ พื้นที่ไม่เหมาะสมกับการปลูกข้าว (N) ซึ่งเป็นการทําการเกษตรแบบเชิงเดี่ยว มีรายได้ปีละครั้ง พื้นที่มีปัญหาขาดแคลนน้ํา ปลูกข้าวไม่ได้ผลผลิต ซึ่งต่อมาสถานีพัฒนาที่ดินสุโขทัยได้ให้คําแนะนําการเข้าร่วมโครงการบริหารจัดการการผลิตสินค้าเกษตรตามแผนที่เกษตรเพื่อการบริหารจัดการเชิงรุก (Zoning by Agri-map) ปรับเปลี่ยนจากปลูกข้าวเป็นพืชทางเลือก (หญ้าเลี้ยงสัตว์) โดยปัจจุบัน เลี้ยงวัว จํานวน 50 ตัว มีการใช้ประโยชน์ที่ดิน แบ่งเป็น 1. ทุ่งหญ้าเลี้ยงสัตว์ จํานวน 7 ไร่ (หญ้าแพงโกล่า) 2. ที่อยู่อาศัย และสระน้ํา จํานวน 2 ไร่ 3. คอกวัว จํานวน 2 ไร่ (50 ตัว) จากการเข้าโครงการฯ ทําให้มีรายได้จากการขายหญ้าแพงโกล่า ไร่ละ 4,000 บาท โดย 1 ปี ขายได้ 3 รอบ เป็นเงิน 12,000 บาท (ขาย 3 ไร่ เป็นเงิน 36,000 บาท/ปี) โดยกรมพัฒนาที่ดินได้เข้าดําเนินการโครงการก่อสร้างแหล่งน้ําในไร่นานอกเขตชลประทาน ขนาด 1,260 ลบ.ม. จํานวน 2 บ่อ จัดทําระบบอนุรักษ์ดินและน้ําโดยการปรับพื้นที่แบบมีคูน้ําความยาว 120 เมตร เพื่อการบริหารจัดการน้ําเพื่อปศุสัตว์อีกทางหนึ่ง
รัฐบาลไทย-ข่าวทำเนียบรัฐบาล-ดีอี ประชุมคณะทำงานเตรียมความพร้อมในการเข้าเป็นภาคีอนุสัญญาสหประชาชาติ
วันพฤหัสบดีที่ 16 พฤศจิกายน 2566
ดีอี ประชุมคณะทํางานเตรียมความพร้อมในการเข้าเป็นภาคีอนุสัญญาสหประชาชาติ
ดีอี ประชุมคณะทํางานเตรียมความพร้อมในการเข้าเป็นภาคีอนุสัญญาสหประชาชาติ
วันนี้ (16 พฤศจิกายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะทํางาน เพื่อเตรียมความพร้อมในการเข้าเป็นภาคีอนุสัญญาสหประชาชาติ ว่าด้วยการใช้การติดต่อสื่อสารอิเล็กทรอนิกส์ ในสัญญาระหว่างประเทศ (ECC : United Nations Convention on the Use of Electronic Communications in international Contracts (New York,2005)) ครั้งที่ 3/2566 ในรูปแบบonsiteและonlineโดยมีนายณัฐพล ณัฏฐสมบูรณ์ รองปลัดกระทรวงดิจิทัลฯ พร้อมด้วยนางสาวกัลยา ชินาธิวร ที่ปรึกษาด้านต่างประเทศ และหน่วยงานที่เกี่ยวข้องภายใต้คณะทํางานเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
_______________________________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงติธรรม ร่วมงานวันก่อตั้งสำนักงาน ป.ป.ส. ครบรอบ ๔๗ ปี
วันศุกร์ที่ 17 พฤศจิกายน 2566
17/11/2566
รัฐมนตรีว่าการกระทรวงติธรรม ร่วมงานวันก่อตั้งสํานักงาน ป.ป.ส. ครบรอบ ๔๗ ปี
รัฐมนตรีว่าการกระทรวงติธรรม ร่วมงานวันก่อตั้งสํานักงาน ป.ป.ส. ครบรอบ ๔๗ ปี
เมื่อวันพฤหัสบดีที่ ๑๖ พฤศจิกายน ๒๕๖๖ เวลา ๑๑.๐๐ น. พันตํารวจตรี ทวี สอดส่อง รัฐมนตรีว่าการกระทรวงยุติธรรม ร่วมงานวันก่อตั้งสํานักงาน ป.ป.ส. ครบรอบ ๔๗ ปี โดยมี พลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ รักษาราชการแทน เลขาธิการ ป.ป.ส. พร้อมด้วยอดีตเลขาธิการ และผู้บริหารสํานักงาน ป.ป.ส. หน่วยงานภาคีที่เกี่ยวข้อง และหน่วยงานต่างประเทศ และเจ้าหน้าที่ เข้าร่วมงาน ณ สํานักงาน ป.ป.ส.
โดยในช่วงเช้า พลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ รักษาราชการแทน เลขาธิการ ป.ป.ส. พร้อมคณะผู้บริหาร ข้าราชการ และเจ้าหน้าที่ ป.ป.ส. ได้ร่วมพิธีทางศาสนา ต่อจากนั้น สํานักงาน ป.ป.ส.ได้ร่วมกันจัดกิจกรรมเดินขบวนรณรงค์สร้างการรับรู้แก่ประชาชนในการป้องกันและแก้ไขปัญหายาเสพติดในชุมชน ภายใต้แนวคิด “ยาเสพติดกลัวอะไร ? ครอบครัวที่อบอุ่น ชุมชนที่เข้มแข็ง” ผ่านสื่อสนับสนุนผ้ากันเปื้อนแจ้งเบาะแสยาเสพติด สายด่วน ป.ป.ส. โทร.๑๓๘๖ เพื่อรณรงค์ให้กลุ่มพ่อค้าแม่ค้าที่จําหน่ายอาหาร/เครื่องดื่ม ให้เข้ามามีส่วนร่วมในการป้องกัน เฝ้าระวัง และแจ้งเบาะแสยาเสพติดมากขึ้น จํานวนกว่า ๒๐๐ ร้าน ณ ชุมชนตลาดศรีวนิช ดินแดง
นอกจากนี้ พลตํารวจโท ภาณุรัตน์ฯ ได้เป็นประธานในพิธีมอบโล่ประกาศเกียรติคุณข้าราชการพลเรือนดีเด่นและพนักงานราชการดีเด่น ประจําปี ๒๕๖๕ จํานวน ๔๖ ราย และพิธีมอบเครื่องหมายความสามารถหลักสูตรอินทรีย์ ๑๙ สําหรับเชิดชูเกียรติผู้ทรงคุณวุฒิที่ได้ประกอบคุณงามความดี เสียสละ อุทิศตนให้กับสํานักงานฯ จํานวน ๑๕ ราย
รัฐบาลไทย-ข่าวทำเนียบรัฐบาล-กรมทางหลวงชนบท ดำเนินการปรับเกลี่ยดินสไลด์ที่ปิดทับเส้นทางบนถนนทางหลวงชนบทในจังหวัดแม่ฮ่องสอน เพื่อบรรเทาความเดือดร้อนและอำนวยความสะดวกปลอดภัยในการเดินทางให้ประชาชน
วันศุกร์ที่ 17 พฤศจิกายน 2566
กรมทางหลวงชนบท ดําเนินการปรับเกลี่ยดินสไลด์ที่ปิดทับเส้นทางบนถนนทางหลวงชนบทในจังหวัดแม่ฮ่องสอน เพื่อบรรเทาความเดือดร้อนและอํานวยความสะดวกปลอดภัยในการเดินทางให้ประชาชน
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง จัดเจ้าหน้าที่พร้อมเครื่องจักรเร่งปรับเกลี่ยดินสไลด์ที่ปิดทับขวางทางจราจร เนื่องจากมีฝนตกหนักอย่างต่อเนื่องในพื้นที่ บนถนนสาย มส.3010 แยก ทล.108 - บ้านสันติธรรม อําเภอแม่สะเรียง จังหวัดแม่ฮ่องสอน บริเวณช่วง กม. ที่ 5+770 เพื่อความปลอดภัยของผู้ใช้รถใช้ถนน ปัจจุบันสามารถสัญจรผ่านได้แล้ว นอกจากนี้ ได้จัดเจ้าหน้าที่เข้าปรับปรุงภูมิทัศน์ ตัดหญ้าบริเวณสองข้างทางบนถนนสาย มส.3004 แยก ทล.105 - บ้านแม่สามแลบ อําเภอสบเมย จังหวัดแม่ฮ่องสอน เพิ่มทัศนวิสัยในการขับขี่ให้กับผู้ใช้เส้นทาง ลดความเสี่ยงต่อการเกิดอุบัติเหตุทางถนน ทั้งนี้ เพื่อช่วยเหลือและบรรเทาความเดือดร้อนให้ประชาชนเดินทางได้อย่างปลอดภัย ทช. ได้จัดเจ้าหน้าที่เฝ้าติดตามและตรวจตราสายทางในความรับผิดชอบอย่างใกล้ชิด หากประชาชนต้องการสอบถามเส้นทาง หรือแจ้งเหตุสามารถแจ้งได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-แฟนละครเตรียมกรี๊ด วธ. ร่วมมือช่อง 3 นำนักแสดงละคร “พรหมลิขิต” ยอร์จ ฟอลคอน-แม่ปราง-เพิ่ม ชมความงามวัดไชยวัฒนารามยามราตรี 21 พ.ย. นี้
วันศุกร์ที่ 17 พฤศจิกายน 2566
แฟนละครเตรียมกรี๊ด วธ. ร่วมมือช่อง 3 นํานักแสดงละคร “พรหมลิขิต” ยอร์จ ฟอลคอน-แม่ปราง-เพิ่ม ชมความงามวัดไชยวัฒนารามยามราตรี 21 พ.ย. นี้
แฟนละครเตรียมกรี๊ด วธ. ร่วมมือช่อง 3 นํานักแสดงละคร “พรหมลิขิต” ยอร์จ ฟอลคอน-แม่ปราง-เพิ่ม ชมความงามวัดไชยวัฒนารามยามราตรี 21 พ.ย. นี้ พร้อมจัดเสวนาส่งเสริม Soft Power ผ่านละคร ให้คนรุ่นใหม่รักศิลปวัฒนธรรมและท่องเที่ยวเชิงวัฒนธรรม สร้างรายได้แก่ชุมชน
แฟนละครเตรียมกรี๊ด วธ. ร่วมมือช่อง 3 นํานักแสดงละคร “พรหมลิขิต” ยอร์จ ฟอลคอน-แม่ปราง-เพิ่ม ชมความงามวัดไชยวัฒนารามยามราตรี 21 พ.ย. นี้ พร้อมจัดเสวนาส่งเสริม Soft Power ผ่านละคร ให้คนรุ่นใหม่รักศิลปวัฒนธรรมและท่องเที่ยวเชิงวัฒนธรรม สร้างรายได้แก่ชุมชนและประเทศ
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายขับเคลื่อนซอฟต์พาวเวอร์ด้านละคร ภาพยนตร์และซีรี่ส์ อาหารและท่องเที่ยว เพื่อสนับสนุนนโยบาย Thailand Creative Content Agency (THACCA) ของรัฐบาล และนโยบาย Soft Power สร้างเสน่ห์วิถีไทย ครองใจคนทั้งโลกของวธ. ในการผลักดันให้ประเทศไทยเป็นจุดหมายการท่องเที่ยวเชิงวัฒนธรรมของนักท่องเที่ยวทั่วโลก ช่วยสร้างรายได้แก่ประชาชนและชุมชน และส่งเสริมเศรษฐกิจของประเทศ ล่าสุดกระแสความนิยมของละคร “พรหมลิขิต” สร้างความรักความภาคภูมิใจในศิลปวัฒนธรรมของชาติ ซึ่งละครเรื่องนี้ได้สอดแทรกความรู้เกี่ยวกับศิลปวัฒนธรรม ประเพณีและประวัติศาสตร์ไทย ทําให้สามารถส่งเสริมซอฟต์พาวเวอร์ ทั้งด้านอาหาร ประวัติศาสตร์ การแต่งกายและท่องเที่ยวเชิงวัฒนธรรมในแหล่งมรดกทางวัฒนธรรมและโบราณสถานของไทยได้เป็นอย่างดี ช่วยดึงดูดนักท่องเที่ยว ทั้งชาวไทยและชาวต่างชาติเข้ามาเที่ยวชมแหล่งมรดกทางวัฒนธรรมและโบราณสถานของไทยเป็นจํานวนมาก โดยเฉพาะวัดไชยวัฒนาราม ภายในอุทยานประวัติศาสตร์พระนครศรีอยุธยา มีผู้เข้ามาเที่ยวอย่างเนืองแน่น ส่งผลดีต่อธุรกิจท้องถิ่นที่เกี่ยวเนื่อง อาทิ ร้านเช่าชุดไทย ร้านอาหาร โรงแรม เป็นต้น สามารถกระตุ้นเศรษฐกิจของจังหวัดพระนครศรีอยุธยาได้เป็นอย่างดี
รัฐมนตรีว่าการกระทรวงวัฒนธรรม กล่าวอีกว่า วธ.บูรณาการความร่วมมือกับบริษัท บีอีซี เวิลด์ จํากัด (มหาชน) ไทยทีวีสี ช่อง 3 และบริษัทบรอดคาซท์ ไทย เทเลวิชั่น จํากัด ซึ่งเป็นผู้ผลิตละคร “พรหมลิขิต” จัดกิจกรรมส่งเสริม Soft Power เบิกฟ้าอโยธยา ย้อนเวลาไปกับ “พรหมลิขิต” ในวันที่ 21 พฤศจิกายน 2566 ณ อาคารเครื่องทองอยุธยา พิพิธภัณฑสถานแห่งชาติ เจ้าสามพระยา และวัดไชยวัฒนาราม จังหวัดพระนครศรีอยุธยา เพื่อต่อยอดการเผยแพร่ความรู้ด้านศิลปวัฒนธรรมและประวัติศาสตร์และการส่งเสริมการท่องเที่ยวเชิงวัฒนธรรมไปสู่คนรุ่นใหม่ ภายในงานมีกิจกรรมต่างๆที่น่าสนใจ อาทิ การเสวนาส่งเสริม Soft Power ผ่านละคร “พรหมลิขิต” ณ อาคารเครื่องทองอยุธยา พิพิธภัณฑสถานแห่งชาติ เจ้าสามพระยา และกิจกรรมชมบรรยากาศวัดไชยวัฒนารามยามค่ํา ภายในอุทยานประวัติศาสตร์พระนครศรีอยุธยา โดยมีนักแสดงจากละคร “พรหมลิขิต” โอม-คณิน สแตนลีย์ รับบทหลวงชิดภูบาล (ยอร์จ ฟอลคอน) พีพี-ปุญญ์ปรีดี คุ้มพร้อม รอดสวาสดิ์ รับบทแม่ปราง และรอน- ภัทรภณ โตอุ่น รับบทเป็นเพิ่ม บ่าวยายกุย เข้าร่วมงาน นอกจากนี้ ภายในงานยังมีการบรรเลง และขับร้องดนตรีไทยสากล ตลาดย้อนยุค สาธิตอาหาร และขนมไทยโบราณ ชมผ้าลายอย่าง เป็นต้น จึงขอเชิญนักท่องเที่ยว ผู้สนใจเข้าร่วมชมงานดังกล่าวด้วย
รัฐบาลไทย-ข่าวทำเนียบรัฐบาล-ไฟเขียวมาตรการฯ ให้เงินช่วยเหลือเกษตรกรผู้ปลูกข้าว 4.68 ล้านครัวเรือนทั่วประเทศ
วันศุกร์ที่ 17 พฤศจิกายน 2566
ไฟเขียวมาตรการฯ ให้เงินช่วยเหลือเกษตรกรผู้ปลูกข้าว 4.68 ล้านครัวเรือนทั่วประเทศ
.....
ที่ประชุม ครม. (14 พ.ย. 66) เห็นชอบในหลักการมาตรการรักษาเสถียรภาพราคาข้าวเปลือก ปีการผลิต 66/67 จํานวน 1 โครงการ คือ โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 66/67 วงเงินงบประมาณจ่ายขาด 56,321.07 ล้านบาท
.
สําหรับกลุ่มเป้าหมายเป็นเกษตรกรผู้ปลูกข้าว ปีการผลิต 2566/67 ที่ขึ้นทะเบียนกับกรมส่งเสริมการเกษตร ประมาณ 4.68 ล้านครัวเรือนทั่วประเทศ
.
ทั้งนี้ ได้ส่งรายชื่อเกษตรกรให้ธนาคารเพื่อการเกษตรและสหกรณ์การเกษตร (ธ.ก.ส.) ดําเนินการจ่ายเงินให้เกษตรกร ในอัตราไร่ละ 1,000 บาท ไม่เกินครัวเรือนละ 20 ไร่ (ไม่เกิน 20,000 บาท)
.
อ่านเพิ่มเติม คลิกhttps://www.thaigov.go.th/news/contents/details/74717
#ไทยคู่ฟ้า#สื่อสารรัฐบาลไทย
-------------------